recursal/SuperWikiNEXT-32B huggingface dataset:
**নূর আহমদ ইঞ্জিনিয়ার মেমোরিয়াল উচ্চ বিদ্যালয়** বাংলাদেশের চট্টগ্রাম জেলার একটি শিক্ষাপ্রতিষ্ঠান।

অবস্থান
-------

প্রতিষ্ঠানটি চট্টগ্রাম জেলার নাজিরহাট পৌরসভার পূর্ব ফরহাদাবাদ এলাকায় অবস্থিত।

ইতিহাস
------

২০০৩ সালে বিদ্যালয়টি প্রতিষ্ঠিত হয়।

ব্যবস্থাপনা
-----------

বিদ্যালয় পরিচালনার জন্য জনাব ডাঃ মোহাম্মদ ইবরাহীমকে সভাপতি করে ১৪ সদস্যের একটি পরিচালনা পরিষদ রয়েছে।

শিক্ষকবৃন্দ
-----------

বিদ্যালয়ের প্রধান শিক্ষক জনাব মোহাম্মদ শাহ আলম। এছাড়া এ বিদ্যালয় আরো ৯ জন শিক্ষক-শিক্ষিকা কর্মরত আছেন।

অবকাঠামো
--------

বিদ্যালয়ের মোট জমির পরিমাণ ০.৭৮ শতক। বিদ্যালয়ের নিজস্ব অর্থায়নে মোট ৮৩৩৯ বর্গফুট আয়তনে দ্বিতল পাকা ভবন রয়েছে।

শিক্ষা কার্যক্রম
----------------

এ বিদ্যালয়ে সহ-শিক্ষা ব্যবস্থা রয়েছে। বর্তমানে দুই শতাধিক শিক্ষার্থী এ বিদ্যালয়ে অধ্যয়নরত আছে।

ফলাফল ও কৃতিত্ব
---------------

বিগত বছরের পাশের হার ৮৩%।

উল্লেখযোগ্য শিক্ষার্থী
----------------------

আরও দেখুন
---------

* ফটিকছড়ি উপজেলার শিক্ষাপ্রতিষ্ঠানের তালিকা

তথ্যসূত্র
---------

1. 1 2 3 4  "সংরক্ষণাগারভুক্ত অনুলিপি"। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৭।
2. ↑  "সংরক্ষণাগারভুক্ত অনুলিপি"। ১০ মে ২০১৮ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৭।
3. ↑  "সংরক্ষণাগারভুক্ত অনুলিপি"। ১০ মে ২০১৮ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৭।

বহিঃসংযোগ
---------
**সেইচি তোবাতা** (東畑 精一, তোবাতা সেইচি, ২ ফেব্রুয়ারী ১৮৯৯ - ৬ মে ১৯৮৩) ছিলেন একজন জাপানি কৃষি অধ্যাপক এবং কৃষি অর্থনীতিবিদ। জাপানি কৃষির আধুনিকীকরণে তার অবদানের কথা মনে রেখে ১৯৬৮ সালে জনসেবার জন্য তাকে রামোন ম্যাগসেসে পুরস্কারে সম্মানিত করা হয়। এছাড়াও তিনি গ্র্যান্ড কর্ডন অফ দ্য অর্ডার অফ দ্য রাইজিং সান (১৯৭৫) এবং অর্ডার অফ কালচার (১৯৮০) পুরষ্কার পেয়েছিলেন।

দ্বিতীয় বিশ্বযুদ্ধের শেষ অবধি, তিনি মূলত শিক্ষা ক্ষেত্রে সক্রিয় ছিলেন। কৃষি বিষয় নিয়ে লেখালেখি করেন, যেমন *জাপানিজ কৃষির উন্নয়ন প্রক্রিয়া*, যা শুম্পেটারের উদ্ভাবন তত্ত্ব এবং উদ্যোক্তা তত্ত্বের উপর ভিত্তি করে জাপানি পুঁজিবাদ এবং কৃষি সমস্যাগুলিকে অনন্যভাবে ব্যাখ্যা করে। যুদ্ধের সময় তিনি অনেক গবেষণা প্রতিষ্ঠান এবং নীতি-সম্পর্কিত কমিটিতে গুরুত্বপূর্ণ পদে ছিলেন। গুরুত্বপূর্ণ পদগুলির মধ্যে রয়েছে কৃষি ও বনবিদ্যা মন্ত্রনালয়ের কৃষি গবেষণা ইনস্টিটিউটের পরিচালক, ইনস্টিটিউট অফ ডেভেলপিং ইকোনমিসের পরিচালক এবং ট্যাক্সেশন রিসার্চ কমিটির চেয়ারম্যান।। যুদ্ধোত্তর জাপানি সমাজে তিনি নানাভাবে দুর্দান্ত প্রভাব ফেলেছিলেন।

তথ্যসূত্র
---------

1. ↑  "The 1968 Ramon Magsaysay Award for Public Service – CITATION for Seiichi Tobata"  ওয়েব্যাক মেশিনে আর্কাইভকৃত ২০০৮-০৩-০৭ তারিখে (Retrieved on February 10, 2008)
2. ↑  農業経済学者　東畑精一[*স্থায়ীভাবে অকার্যকর সংযোগ*]
**বাহরাইনে পতিতাবৃত্তি** অবৈধ। কিন্তু মধ্যপ্রাচ্যের দেশ গুলোর মধ্যে বাহরাইনে সবচেয়ে বেশি যৌন পর্যটকরা ভ্রমণ করতে যায়। বাহরাইন ইয়ুথ সোসাইটি ফর হিউম্যান রাইটস(Bahrain Youth Society for Human Rights ) ২০০৭ সালে একটি প্রতিবেদন প্রকাশ করে, যেখানে বলা হয় বাহরাইনে ১৩,৫০০ জন পতিতা রয়েছে এবং এই সংখ্যা প্রতি বছর বাড়ছেই।

ইতিহাস
------

২০০৯ সালে **আস্কমেন সাময়িকীর** জরিপ অনুসারে সারা বিশ্বের ১০ টি **পাপের শহর** এর তালিকায় বাহরাইনের রাজধানী মানাম শহর ৮ম অবস্থানে ছিলো। এরপর পতিতাবৃত্তিকে শক্ত হাটে দমনের সিদ্ধান্ত নেওয়া হলে প্রথম সপ্তাহেই ৩০০ জন পতিতা ও দালাল গ্রেফতার হয়। বাহরাইনে প্রতি বছর প্রায় ২০ মিলিয়ন মার্কিন ডলার মূল্যের মাদক ব্যবসা হয়ে থাকে। প্রথম বিশ্বযুদ্ধের পর অনেক বিদেশী কর্মী, বিশেষত ইরাক, ইরান ও ভারত থেকে বাহরাইনে যায় পতিতাবৃত্তির জন্য। বাহরাইনে গুলবা ও মুহাররক নামে দুইটি এলাকা ছিলো পতিতাদের মূল আবাসস্থল। ১৯৩৭ সালে একটি ডিক্রি জারী করে বলা হয় এই এলাকায় আর পতিতারা বসবাস অথবা কাজ করতে পারবে না। ১৯৭০ এর দশকে বিভিন্ন হোটেল ও ভবনে পতিতারা যাতায়াত শুরু করে। ১৯৬১ সালে ব্রিটেনের কাছ থেকে বাহরাইন স্বাধীনতা লাভ করে। স্বাধীনতার পর ব্রিটিশরা ভিসা ছাড়া বাহরাইনে ৩মাস থাকতে পারতো। এই সময় ব্রিটিশ পতিতারা বাহরাইনে প্রবেশ করতো ও ৩ মাস পতিতাবৃত্তি করার পর চলে যেতো। অনেকে আবার পর্যায়ক্রমে বাহরাইন ও সংযুক্ত আরব আমিরাতে ৩ মাস করে পতিতাবৃত্তি করতো। তবে ১৯৯৬ সালে এই ভিসা সুবিধা বন্ধ করে দেওয়া হয়। এতে ব্রিটিশ পতিতাদের পতিতাদের অবাধ যাতায়াত বন্ধ হয়।

১৯৮৬ সালের পর সৌদি আরব ও বাহরাইনের মধ্যে যোগাযোগ ব্যবস্থা অনেক উন্নত হয়। তখন অনেক সৌদি নাগরিক ছুটি কাটানোর জন্য বাহরাইনের আসতেন। তারা অনেক বিলাসীতা করতো। তাদের ঘিরে বাহরাইনে পতিতাবৃত্তির প্রসার ঘটতে থাকে। ৮০ ও ৯০ এর দশকে ফিলিপাইন ও শ্রীলঙ্কা থেকে বাহরাইনে পতিতা নিয়ে আসা হয়েছে। সোভিয়েত ইউনিয়ন ধ্বংস হয়ে যাওয়ার পর প্রচুর রুশ মেয়ে পতিতা হিসেবে বাহরাইনে আসে, যেমনটি হয়েছিলো ১৯৯৬ সালে বসনিয়া থেকে নারীরা এসে পতিতাবৃত্তিতে যোগ দিতো।

পাচার
-----

পতিতাবৃত্তির প্রসারের জন্য বিভিন্ন দেশ থেকে নারী পাচারের লক্ষ্যস্থল হয়ে উঠে বাহরাইন। মূলত বাংলাদেশ, পাকিস্তান, ভারত, নেপাল, মিশর, জর্ডান, ইয়েমেন, ফিলিপাইন ইত্যাদি দেশ থেকে নারী পাচার করে নিয়ে আসা হতো। ২০১৫ সালে বাহরাইন সরকার ১৭ জন পাচারকারীকে আটক করে। তাদের ১০ বছরের জেল, জরিমানা ও নির্বাসন দেওয়া হয়। ২০১৬ সালে ২জন রুশ মহিলাকে রাশিয়ায় নির্বাসন পাঠানো হয়, তারা পাচারের সাথে জড়িত ছিলো।

আইনি ব্যবস্থা
-------------

বাহরাইনে পতিতাবৃত্তির অভিযোগে জেল, জরিমানাসহ মৃত্যুদন্ড পর্যন্ত দেওয়া হয়।

আরো দেখুন
---------

* পাকিস্তানে পর্নোগ্রাফি
* ভুটানে পতিতাবৃত্তি
* বাহরাইনে পতিতাবৃত্তি
* কাতারে পতিতাবৃত্তি
* ইসরায়েলে পতিতাবৃত্তি
* বাংলাদেশে পর্নোগ্রাফি
* তুরস্কে পর্নোগ্রাফি
* বাংলাদেশে পতিতাবৃত্তি

তথ্যসূত্র
---------

1. ↑  Trofimov, Yaroslav (২০০৯-০৬-০৯)। "Upon Sober Reflection, Bahrain Reconsiders the Wages of Sin"। Wall Street Journal। সংগ্রহের তারিখ ২০১১-০৯-২৫।
2. ↑  "Embassies mum as Bahrain curbs prostitution"। *Yahoo News*। সংগ্রহের তারিখ ২০১১-০৯-১৮। [*স্থায়ীভাবে অকার্যকর সংযোগ*]
3. ↑  Ditmore, Melissa Hope (১ জানুয়ারি ২০০৬)। "Encyclopedia of Prostitution and Sex Work: A-N. Vol. 1"। Greenwood Publishing Group। সংগ্রহের তারিখ ২১ মার্চ ২০১৭ – Google Books-এর মাধ্যমে।
4. 1 2  0। "Bahrain makes the list of Top 10 "Sin Cities""। ২০১৭-১২-১৪ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।
**নির্বাহী পরিচালক** হলেন একটি প্রতিষ্ঠানের পরিচালনা পর্ষদের একজন সদস্য, পরিচালনা সংক্রান্ত সিদ্ধান্ত নেওয়ার চূড়ান্ত দায়িত্ব সহ একটি সংস্থা, কোম্পানি বা বিভাগের সর্বোচ্চ নির্বাহী পদের অধিকারী একজন কর্মকর্তা। তবে বিভিন্ন দেশে বিভিন্ন অর্থে ব্যবহৃত হতে পারে।

যুক্তরাষ্ট্র
------------

মার্কিন যুক্তরাষ্ট্রে, একজন নির্বাহী পরিচালক কোনও সংস্থা, কোম্পানি বা কর্পোরেশনের প্রধান নির্বাহী কর্মকর্তা (সিইও) বা ব্যবস্থাপনা পরিচালক এর সমার্থক হিসেবে ব্যবহৃত হয়। শিরোনামটি উত্তর আমেরিকার অলাভজনক সংস্থার ক্ষেত্রে ব্যাপকভাবে ব্যবহৃত হয়, যদিও মার্কিন যুক্তরাষ্ট্রের অনেক অলাভজনক প্রতিষ্ঠান সভাপতি বা প্রধান নির্বাহী কর্মকর্তা পদটি গ্রহণ করেছে।

*নির্বাহী* ও *পরিচালক* শব্দ দুটি এই পদবী এবং কিছু সংস্থার পরিচালনা পর্ষদের বিভিন্ন সদস্যের পদবী হিসেবে দেখা যাওয়ায় বিভ্রান্তি দেখা দিতে পারে।

### দায়িত্ব

নির্বাহী পরিচালকের দায়িত্ব হ'ল, প্রতিষ্ঠানের জন্য কৌশলগত পরিকল্পনাগুলি এমনভাবে ডিজাইন, বিকাশ এবং বাস্তবায়ন করা যা ব্যয় এবং সময় সাশ্রয়ী। কার্যনির্বাহী পরিচালক সংগঠনের নিয়মিতভাবে পরিচালনার জন্যও দায়বদ্ধ, এতে পরিচালনা কমিটি এবং কর্মীদের পাশাপাশি বোর্ডের সহযোগিতায় ব্যবসায়ের পরিকল্পনা তৈরি করাও এর অন্তর্ভুক্ত। সংক্ষিপ্ত রুপে, বোর্ড নির্বাহী পরিচালককে সংস্থাটি পরিচালনার জন্য মঞ্জুরি দিয়ে থাকে। নির্বাহী পরিচালক পরিচালনা পর্ষদের চেয়ারম্যানের কাছে দায়বদ্ধ এবং নিয়মিতভাবে ত্রৈমাসিক, অর্ধবার্ষিক বা বার্ষিকভাবে বোর্ডকে প্রতিবেদন করেন। সংগঠনটি কীভাবে উন্নত করতে হবে সে সম্পর্কে বোর্ড পরামর্শ ও ধারণা দিতে পারে, তবে কার্যনির্বাহী পরিচালক এই ধারণাগুলি বাস্তবায়ন করবেন কি করবেন না, সে বিষয়ে সিদ্ধান্ত নেন।

কার্যনির্বাহী পরিচালক কোনও সংস্থার নেতৃত্বের ভূমিকা এবং প্রায়শই অফিস-ভিত্তিক কাজের পাশাপাশি অনুপ্রেরণামূলক ভূমিকাও পালন করেন। নির্বাহী পরিচালক সদস্য, স্বেচ্ছাসেবক, এবং কর্মীদের উদ্বুদ্ধ ও পরামর্শদাতা এবং সভাগুলির সভা করতে পারেন। নির্বাহী পরিচালক সংগঠনের নেতৃত্ব দেন এবং এর সাংগঠনিক সংস্কৃতির বিকাশ করেন।

যুক্তরাজ্য
----------

যুক্তরাজ্যে, একজন নির্বাহী পরিচালক বোর্ডের একজন সদস্য, যিনি একজন সিনিয়রের ভূমিকা সহ একজন কর্মচারীও বটে। সাধারণত বোর্ডগুলিতে একাধিক নির্বাহী পরিচালক থাকতে পারে, যেমন বিভিন্ন বিভাগের জন্য বিভিন্ন নির্বাহী পরিচালক। একজন নির্বাহী এবং অ-নির্বাহী পরিচালক (এনএক্সডি বা এনইডি) এর মধ্যে কোনও আইনি পার্থক্য নেই, তবে ভূমিকার সাথে সম্পর্কিত প্রত্যাশিত বিষয় যথেষ্ট পার্থক্য রয়েছে।

আরও দেখুন
---------

* প্রধান নির্বাহী কর্মকর্তা

তথ্যসূত্র
---------

1. ↑
2. ↑  *Policy vs. Paper Clips: Selling the Corporate Model to Your Nonprofit Board*, Eugene H. Fram with Vicki Brown, 1995, 2nd Edition, Families International, Milwaukee, WI
3. ↑  Charles W. L. Hill, and Gareth R. Jones, (2001) *Strategic Management*. Houghton Mifflin.
4. ↑
| বাংলা ব্যাকরণ |
| --- |
| ইতিহাস |
| ধ্বনিতত্ত্ব |
| * বাংলা বর্ণমালা
* ধ্বনির পরিবর্তন
* ণত্ব বিধান ও ষত্ব বিধান
* সন্ধি
* বাংলা উচ্চারণের নিয়ম
* বাংলা শ্বাসাঘাত
 |
| রূপতত্ত্ব/শব্দতত্ত্ব |
| * শব্দ
* পদ
* উপসর্গ
* প্রকৃতি ও প্রত্যয়
* ধাতু
* ধাতুগণ
* বচন
* শব্দদ্বিত্ব
* বাংলা শব্দভাণ্ডার
* অনুসর্গ
* কারক
* বিভক্তি
* শব্দের শ্রেণীবিভাগ
* বাংলা অনুজ্ঞা
 |
| বাক্যতত্ত্ব |
| * বাচ্য
* উক্তি ও উক্তি পরিবর্তন
* বাগধারা
* প্রবাদ-প্রবচন
* যতিচিহ্ন
 |
| অর্থতত্ত্ব |
| * অভিধানতত্ত্ব
 |
| 
ছন্দ ও অলংকার |
| * বাংলা ছন্দ
* বাংলা অলংকার
 |
| * দে
* স
 |

মূল নিবন্ধ: কারক
আরও দেখুন: কর্ম কারক
সংস্কৃত ব্যাকরণ অনুযায়ী, যাকে স্বত্ব ত্যাগ করে দান, অর্চনা, সাহায্য ইত্যাদি করা হয়, তাকে **সম্প্রদান কারক** বলে। একে **নিমিত্ত কারক**-ও বলা হয়। এখানে লক্ষণীয় যে, বস্তু নয়, ব্যক্তিই সম্প্রদান কারক। পূর্বে আলাদা হলেও বর্তমানে বাংলা ব্যাকরণে সম্প্রদান কারককে কর্ম কারকের অংশ হিসাবে ধরা হয়। সম্প্রদান কারকের ব্যবহার কর্ম কারকের অনুরূপ

অনেক ব্যাকরণবিদ বাংলা ব্যাকরণে সম্প্রদান কারক স্বীকার করেন না। কারণ, কর্ম কারক দ্বারাই সম্প্রদান কারকের কাজ সুন্দরভাবে সম্পাদন করা যায়। সম্প্রদান কারক ও কর্ম কারকের বিভক্তি চিহ্ন এক। কেবল স্বত্বত্যাগ করে দানের ক্ষেত্রে সম্প্রদান কারক হয়। তবে কোনো কোনো ক্ষেত্রে এটি প্রযোজ্য হয় না। এই বিভ্রান্তি এড়াতে বর্তমানে সম্প্রদান কারককে কর্ম কারকের অন্তর্ভুক্ত করা হয়েছে।

সম্প্রদান কারকে বিভিন্ন বিভক্তির ব্যবহার
----------------------------------------

আরও দেখুন: বিভক্তি
#### প্রথমা বা ০ বিভক্তি

**গুরু** দক্ষিণা দাও। দিব **তোমা** শ্রদ্ধা ভক্তি। ভিক্ষা দাও দেখিলে **ভিক্ষুক**।

#### চতুর্থী বা কে বিভক্তি

**দরিদ্রকে** দান করো। **ভিখারিকে** ভিক্ষা দাও। **দরিদ্রকে** ধন দাও। (স্বত্বত্যাগ করে না দিলে কর্ম কারক হবে। যেমন- **ধোপাকে** কাপড় দাও)। 

#### ষষ্ঠী বা র বিভক্তি

**ভিক্ষুকদের** ভিক্ষা দাও। **দেশের** জন্য প্রাণ দাও।
**ক্ষুধার্তদের** খাদ্য দাও।

#### সপ্তমী বা এ বিভক্তি

**সৎপাত্রে** কন্যা দাও। **সমিতিতে** চাঁদা দাও। '**অন্ধজনে** দেহ আলো।' **দীনে** দয়া করো। **অন্নহীনে** অন্ন দাও। **সর্বভূতে** দান করো। **গৃহহীনে** গৃহ দাও। **জীবে** দয়া করে সাধুজন। **বস্ত্রহীনে** বস্ত্র দাও।

### জ্ঞাতব্য

নিমিত্তার্থে 'কে' বিভক্তি যুক্ত হলে সেখানে চতুর্থী বিভক্তি হয়। যেমন- 'বেলা যে পড়ে এল, **জলকে** চল।' (রবীন্দ্রনাথ ঠাকুর)।  
তিনি **হজে** গেছেন। (নিমিত্তার্থে সপ্তমী বিভক্তি)

আরো দেখুন
---------

* কারক
	+ কর্তৃকারক
	+ কর্ম কারক
	+ করণ কারক
	+ অপাদান কারক
	+ অধিকরণ কারক
* বাংলা ব্যাকরণ
* বাংলা ভাষা
* বিভক্তি

তথ্যসূত্র
---------

1. 1 2  বাংলা ভাষার ব্যাকরণ, নবম-দশম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ।
2. 1 2  বাংলা ভাষার ব্যাকরণ ও নির্মিতি, নবম-দশম শ্রেণি, ২০২১ শিক্ষাবর্ষ, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ
3. ↑  বাংলা ব্যাকরণ ও নির্মিতি, সপ্তম শ্রেণি, শিক্ষাবর্ষ ২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ।
**খুর্জার মৃৎশিল্প** হল ভারতের উত্তরপ্রদেশ রাজ্যের বুলন্দশহর জেলার খুর্জায় নির্মিত ঐতিহ্যপূর্ণ ভারতীয় মৃৎশিল্পের কাজ। এগ্রিমেন্ট অন ট্রেড-রিলেটেড অ্যাসপেক্টস অব ইন্টেলেকচুয়াল প্রপার্টি রাইটস (টিআরআইপিআর) চুক্তির ভৌগোলিক ইঙ্গিত (জিআই) আইনের আওতায় খুর্জার মৃৎশিল্পকে সুরক্ষিত করা হয়েছে। ভারত সরকারের কন্ট্রোলার জেনারেল অব পেটেন্টস ডিজাইন্স অ্যান্ড ট্রেডমার্কস সংস্থা দ্বারা নিবন্ধীকরণে জিআই অ্যাক্ট, ১৯৯৯ অনুযায়ী 'খুর্জা পটারি' হিসেবে ১৭৮ দফায় নথিভুক্ত করা হয়েছে।

ইতিহাস
------

খুর্জার মৃৎশিল্পের প্রকৃত উৎসের ব্যাপারে দুটো আলাদা আলাদা কাহিনি প্রচলিত আছে। একটা কাহিনিতে বলা হয় যে, একজন কিংবদন্তি আফগান বাদশাহ তৈমুর লং ৫০০ বছরের বেশি পূর্বে যখন তিনি খুর্জা অঞ্চলে তাঁর অভিযানে আসেন, তখন তাঁর সঙ্গে মিশরীয় এবং সিরীয় মৃৎশিল্পীরা ছিলেন। অন্য একটা কাহিনিতে বলা হয় যে, মৃৎশিল্পীরা মুঘল রাজত্বকালে এই অঞ্চলে এসেছিলেন, আবার অন্য এক ভাষ্যে বলা হয়েছে যে, খুর্জার মৃৎশিল্প কোনো ঐতিহাসিক ঘটনাপ্রবাহের সঙ্গে সম্পর্কিত ছিলনা।

যাই হোক, 'পটারি-মেকিং কালচার্স অ্যান্ড ইন্ডিয়ান সিভিলাইজেশন' বইয়ের লেখক বলেছেন যে, "ভারতের চকচকে মৃৎশিল্প সামগ্রী তৈরির পুরোনো কেন্দ্রগুলোর মধ্যে বুলন্দশহরের খুর্জা হল অন্যতম।" তিনি আরো উল্লেখ করেছেন যে, "এই অঞ্চলের মৃৎশিল্পীরা নিজেদের মুলতানি বলে উল্লেখ করে থাকেন, কেননা, তাঁদের আদি নিবাস হল মুলতান" 

আধুনিক যুগে মৃৎশিল্প ১৯৪০ খ্রিস্টাব্দে প্রসার লাভ করেছিল, এবং উত্তরপ্রদেশ সরকার ১৯৪০ খ্রিস্টাব্দে একটা মৃৎশিল্পের কারখানা গড়েছিল। পরবর্তীকালে, ১৯৪৬-৪৭ খ্রিস্টাব্দে জিনিসের গুণমান ঠিক না-থাকায় ওই কারখানা বন্ধ হয়ে গিয়েছিল। ১৯৫২ খ্রিস্টাব্দে উক্ত কারখানা মৃৎশিল্প উন্নয়ন কেন্দ্র হিসেবে আত্মপ্রকাশ করে। ১৯৪২ খ্রিস্টাব্দ থেকে এখনো পর্যন্ত ভালো মৃৎশিল্প সামগ্রী প্রস্তুতের হিতকল্পে বিভিন্ন মানুষ দ্বারা অধিগ্রহণ ও রূপান্তরণ ধরনের কিছু উদ্যোগ নেওয়ার ফল হয়েছিল এই যে, জাতীয় স্তরে, অথবা বিদেশে রপ্তানির ব্যাপারে খুর্জার মৃৎশিল্পের গুরুত্ব অনেক বেড়ে গিয়েছিল।

উৎপাদন
------

প্রায় চারশো কারখানায় মোট পাঁচশোর বেশি ইউনিটে সরকারিভাবে প্রায় ১৫,০০০ এবং বেসরকারিভাবে প্রায় ২৫,০০০ মানুষ এই খুর্জার মৃৎশিল্পের সঙ্গে সংশ্লিষ্ট হয়ে জীবিকা নির্বাহ করেন বলে মনে করা হয়। তাঁরা বিভিন্ন ধরনের জিনিস তৈরি করে থাকেন; এর মধ্যে আছে: বাসনপত্র, নানা শিল্পসামগ্রী, বৈদ্যুতিক সরঞ্জাম, স্যানিটারি সামগ্রী, বিভিন্ন ধরনের টালি এবং গৃহস্থালির অন্যান্য জিনিসপত্র ইত্যাদি।

খুর্জার মৃৎশিল্পের বাজার ভারত এবং পৃথিবীর নানা দেশে বিস্তৃত। এই বিষয়ে ২৩টা রপ্তানিমুখী ইউনিট কাজ করে। এই শিল্প উৎপাদন থেকে ১৯৯৯-২০০০ খ্রিস্টাব্দে ভারতীয় মুদ্রায় মোট ২৫০ কোটি টাকা আয় হয়েছে; এবং এর মধ্যে ভারতীয় মুদ্রায় মোট ১৪.৮২ কোটি টাকার রপ্তানি বাণিজ্য হয়েছে বলে খবর।

আরো দেখুন
---------

* ভারতে ভৌগোলিক স্বীকৃতির তালিকা

তথ্যসূত্র
---------

1. ↑  "State Wise Registration Details Of G.I Applications" (পিডিএফ)। Controller General of Patents Designs and Trademarks। ১ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ ফেব্রুয়ারি ২০১৬।
2. ↑  "GI certificate to preserve uniqueness of Khurja pottery"। *The Times of India*। ১ জুন ২০১৫। সংগ্রহের তারিখ ৬ ফেব্রুয়ারি ২০১৬।
3. 1 2 3  "Mechanisms to Improve Energy Efficiency in Small Industries" (পিডিএফ)। Policy Research International। ৬ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ফেব্রুয়ারি ২০১৬।
4. ↑  "ROAD TRIP TO KHURJA – THE CERAMICS CITY"। সংগ্রহের তারিখ ৬ ফেব্রুয়ারি ২০১৬।
**'ময়না ধুম'** ২০১৯ সালে প্রকাশিত বাংলা ভাষায় রচিত, একটি চলচ্চিত্র সঙ্গীত। এই সঙ্গীত বা গানটি ২৭ সেপ্টেম্বর, ২০১৯ তারিখে মুক্তিপ্রাপ্ত সাপলুডু চলচ্চিত্রে 'আইটেম সং' হিসেবে ব্যবহার করা হয়েছে। 'সাপলুডু' চলচ্চিত্রের পরিচালক গোলাম সোহরাব দোদুল ও তানভীর আলম সজীব যৌথভাবে এইগানের গীতি রচনা করেছেন। তানভীর আলম সজীবের সুর ও সঙ্গীতায়োজনে এই গানে যৌথভাবে কণ্ঠ দিয়েছেন সুরকার নিজে ও দিলশাদ নাহার কনা। বাংলাদেশের আদিবাসীদের হোলি উৎসব এই গানের মূল উপজীব্য। জানুয়ারি,২০১৯-এ গানটি ধারণ করা হয়।

দৃশ্যধারণ
---------

গাজীপুরের মধুপুরে এই গানটির দৃশ্যধারণ করা হয়। মূল গানে ঠোঁট মিলিয়েছেন জাহিদ হাসান এবং ইশরাত পুনম। সাপলুডু চলচ্চিত্রের পরিচালক এই গানের দৃশ্যধারণ পরিচালনা করেছেন। এই গানের দৃশ্যায়নে শত নৃত্যশিল্পী অংশ গ্রহণ করেছেন। এছাড়াও সাপলুডু চলচ্চিত্রের দুইটি মুখ্য চরিত্রে রূপদানকারী আরিফিন শুভ ও বিদ্যা সিনহা সাহা মিমকে এই গানের দৃশ্যে পলায়নপর অবস্থায় দেখা যায়। মূল চলচ্চিত্রে এই গানের মাধ্যমে জাহিদ হাসানের আবির্ভাব ঘটে।

মুক্তিলাভ
---------

চলচ্চিত্রের প্রচারণার অংশ হিসেবে এই গানটি মূল চলচ্চিত্র মুক্তির পূর্বে প্রকাশ করা হয়। ৩১ আগস্ট,২০১৯ তারিখে আরটিভি মিউজিক-এর ব্যানারে এই গানসহ সাপলুডু চলচ্চিত্রের চারটি গান প্রকাশ করা হয়। গানটির মিউজিক ভিডিও ২১ সেপ্টেম্বর, ২০১৯ তারিখে আরটিভি মিউজিক-এর ইউটিউব চ্যানেল হতে অবমুক্ত করা হয়।

সমালোচনা
--------

এই গানে জাহিদ হাসানের অভিনয় সমাদৃত হয়  তবে প্রথম আলো পত্রিকায় সমালোচক জিনাত শারমিন এই গানের "*শীত বুঝি না, বসন্ত বুঝি না, বুঝি সোনার গয়না*" পঙক্তিটি নারীদের জন্য অবমাননাকর মর্মে সমালোচনা করেছেন।

আরো দেখুন
---------

1. মনের ভেতর
2. চুম্মা
3. হারাবো তোকে
4. বেবী জান
5. সাদা কালো প্রেম

তথ্যসূত্র
---------

1. 1 2 3 4  "'সাপলুডু' সিনেমার 'ময়না ধুম' গান প্রকাশ"। *RTV Online*। সংগ্রহের তারিখ ২০১৯-১০-২০।
2. ↑  "আদিবাসী গান নিয়ে আসছে "সাপলুডু""। *FILMCAST*। ২০১৯-০৯-২২। ২০১৯-১০-২০ তারিখে মূল থেকে আর্কাইভ করা। সংগ্রহের তারিখ ২০১৯-১০-২০।
3. 1 2  "তিন ছবিতে প্লেব্যাক"। *সমকাল*। ২০১৯-০১-২৬। সংগ্রহের তারিখ ২০১৯-১০-২০।
4. 1 2 3  "জাহিদ হাসানকে ফাঁকি দিয়ে মিমকে নিয়ে পালালো শুভ"। *Risingbd.com*। সংগ্রহের তারিখ ২০১৯-১০-২০।
5. 1 2  "এ কোন জাহিদ হাসান!"। *প্রিয়.কম*। ২০২০-০৭-০১ তারিখে মূল থেকে আর্কাইভ করা। সংগ্রহের তারিখ ২০১৯-১০-২০।
6. ↑  "এ কোন জাহিদ হাসান!"। *মানবজমিন*। সংগ্রহের তারিখ ২০১৯-১০-২০।
7. 1 2  "টাকা জলে যাবে না"। *প্রথম আলো*। সংগ্রহের তারিখ ২০১৯-১০-২০।
8. ↑  "হয়ে গেল 'সাপলুডু' ছবির অ্যালবাম প্রকাশনা"। *মানবজমিন*। সংগ্রহের তারিখ ২০১৯-১০-২০।
9. ↑  "মিম, শুভর 'সাপলুডু' আসছে ২৭ সেপ্টেম্বর"। *প্রথম আলো*। সংগ্রহের তারিখ ২০১৯-১০-২০।

বহিঃসংযোগ
---------

* 'ময়না ধুম' গানের চিত্র গ্রহণের নেপথ্য
মায়া মোরসী (2021)
**মায়া মোরসী** হচ্ছেন একজন মিশরীয় রাষ্ট্রবিজ্ঞানী এবং লোকনীতি বিশেষজ্ঞ। তিনি মিশরের জাতীয় মহিলা পরিষদ (এনসিডব্লিউ), এবং ন্যাশনাল উমেন মেশিনারী অফ ইজিপ্ট এর সভাপতি যেটি মিশরের রাষ্ট্রপতির নিকট প্রতিবেদন দেওয়া আইন ও সংবিধান দ্বারা গঠিত একটি স্বাধীন সংস্থা। তিনি এনসিডব্লিউ প্রধান হিসেবে নির্বাচিত হওয়ার আগে, মহিলাদের জন্য জাতিসংঘের উন্নয়ন তহবিলের কান্ট্রি ম্যানেজার হিসাবে দায়িত্ব পালন করার পূর্বে তিনি নিউইয়র্কে জাতিসংঘের উন্নয়ন কর্মসূচির আঞ্চলিক ব্যুরো এবং আম্মানের আঞ্চলিক লিঙ্গ দলনেতা হিসাবে দায়িত্ব পালন করেন।  মিসরে সামাজিক লিঙ্গ এবং এমনকি সম্ভবত আরব বিশ্বের সব সর্বজনীন সরকারী নীতি বিশেষজ্ঞদের মধ্যে একজন হিসেবে তাকে বর্ণনা করা হয়।

এনসিডব্লিউ ২০০০ সালে মিশরের প্রাক্তন রাষ্ট্রপতি হোসনি মুবারক এবং সুজান মুবারকের নেতৃত্বে তৈরি হয়েছিল। ২০১১ এর মিশরীয় বিপ্লবের পর এই বোর্ডটি নিষিদ্ধ ঘোষণা করা হয় এবং ২০১২ সালে পুনর্গঠিত হয়।

শিক্ষা
------

মোরসী ১৯৯৫ সালে কায়রোর আমেরিকান ইউনিভার্সিটি থেকে রাষ্ট্রবিজ্ঞানে বিএ পাস করেন, ১৯৯৭ সালে সিয়াটেল সিটি বিশ্ববিদ্যালয় থেকে এমবিএ এবং ১৯৯৮ সালে সিয়াটেল থেকে জন প্রশাসন এমএ পাস করেন। ২০০৮ সালে তিনি কায়রোর আরব রিসার্চ অ্যান্ড স্টাডিজ ইনস্টিটিউট থেকে লোকনীতিতে পিএইচডি ডিগ্রী লাভ করেন।।

কর্মজীবন
--------

মোরসী টেকসই মানব উন্নয়ন প্ল্যাটফর্ম একজন প্রকল্প কর্মকর্তা হিসাবে মিশরে কাজ করেন (১৯৯৫-১৯৯৮), এবং সিয়াটেল সিটি ইউনিভার্সিটি এবং আরব একাডেমি অফ সাইন্স অ্যান্ড টেকনোলজি-এ একজন একাডেমিক সুবিধা প্রদানকারী হিসাবে কাজ করেছেন (১৯৯৭-১৯৯৮)। তিনি মিশরীয় শিক্ষা মন্ত্রণালয়ের মেয়ে শিশুদের শিক্ষা ও ক্ষমতায়ন প্রকল্পের একজন পরামর্শদাতা ছিলেন (১৯৯৮–১৯৯৯); মহিলাদের জন্য জাতিসংঘ উন্নয়ন তহবিল (উনিফেম) এর একজন প্রকল্প সমন্বয়কারী (১৯৯৯–২০০০); এবং ইউনিফেমের কান্ট্রি প্রোগ্রাম ম্যানেজার (২০০–২০১৩) হিসেবে। ২০১৪-২০১৫ সালে তিনি আরব অঞ্চলের জাতিসংঘ উন্নয়ন কর্মসূচির আঞ্চলিক লিঙ্গ দলনেতা হিসাবে দায়িত্ব পালন করেন।

আরও দেখুন
---------

* মিশরে নারী

তথ্যসূত্র
---------

1. 1 2 3  "UNDP regional expert Maya Morsy elected head of Egypt’s National Council for Women", *Al-Ahram*, 1 February 2016.
2. ↑  "Head of Egypt's NCWR calls on Parliament to ratifies 21 as legal age of girls’ marriage", *Egypt Independent*, 26 September 2017.
3. ↑  "National Council for Women presents 2030 Egyptian Women Empowerment Strategy in UNOG", *Daily News* (Egypt), 20 June 2017.
4. 1 2 3  "Dr. Maya Morsi", Women Economic Forum.
5. 1 2  Mahmoud, Ahmed (21 February 2016). "Maya Morsi: Another step in the right direction", *Al Ahram*.
6. ↑  "Maya Morsy"  ওয়েব্যাক মেশিনে আর্কাইভকৃত ১১ মে ২০১৯ তারিখে, whoisshe.wmf.org.eg.

আরও পড়ুন
---------

* "Maya Morsi", *Enigma* magazine.
হলুদের অনুষ্ঠান, ঢাকা
ভারতের পশ্চিমবঙ্গে হলুদের অনুষ্ঠান
**গায়ে হলুদ** বাঙালিদের বহু প্রচলিত উৎসবের একটি। এটি মুলতঃ বিয়ে সম্পর্কিত একটি আচার যেটি বর ও কনে উভয় পক্ষ দ্বারা পালিত হয়। গায়ে হলুদে সবচেয়ে গুরুত্বপূর্ণ উপকরণটি হলো কাঁচা হলুদ। বরপক্ষ বা কনেপক্ষের পক্ষ হতে অপরপক্ষের আয়োজিত অনুষ্ঠানে নানান উপহারসামগ্রী পাঠানো হয়ে থাকে এই অনুষ্ঠানে। এই অনুষ্ঠানে সাধারণত যে পক্ষ আয়োজন করে থাকে তারাই উপস্থিত থাকে। অপর পক্ষেরও দু একজন অতিথি উপহার সামগ্রী নিয়ে এই আচারে যোগ দেন। অনুষ্ঠানে বর বা কনেকে একটি পাটির উপর বসানো হয়ে থাকে। ছোট থেকে বড় সবাই তার গালে বা হাতে হলুদ বাটা মাখিয়ে দেন। সাথে বর বা কনের সামনে রাখা মিষ্টি জাতীয় দ্রব্যাদির কিছু অংশ তাকে তুলে দেয়া হয়।

গায়ে হলুদে যে উপকরণগুলো সাধারণত ব্যবহার করা হয় তা হলো:

* ডালা,
* কুলা ,
* হলুদের বাটি
* পাটি,
* বেতের মাছডালা,
* মাছডালা,
* ঢাকনা,
* চন্দন,
* পালকি,
* সোহাগপুরি,
* চন্দন তেল,
* সোন্দা,
* মেহেদি,
* আপসান,
* মেহেদির তোয়ালে,
* হলুদের রম্নমাল।

চিত্রশালা
---------

* গায়ে হলুদে কনেগায়ে হলুদে কনে
* বরের পরিবারের সদস্যরা কনের গায়ে হলুদে প্রায়ই বিবাহের দম্পতি সাঁজে মাছ আনেনবরের পরিবারের সদস্যরা কনের গায়ে হলুদে প্রায়ই বিবাহের দম্পতি সাঁজে মাছ আনেন
* গায়ে হলুদের অনুষ্ঠানের জন্য হলুদগায়ে হলুদের অনুষ্ঠানের জন্য হলুদ
* মেয়েরা গায়ে হলুদ অনুষ্ঠানে নাচছেমেয়েরা গায়ে হলুদ অনুষ্ঠানে নাচছে

তথ্যসূত্র
---------

1. ↑  amadernotunshomoy.com (২০১৯-০৩-২৯)। "বাঙালি হিন্দু বিবাহ ও লৌকিক আচার"। *Amadernotun Shomoy*। ২০২১-০৯-০২ তারিখে মূল থেকে আর্কাইভ করা। সংগ্রহের তারিখ ২০২১-০৯-০২।
2. ↑  "একালের গায়ে হলুদ"। *কালের কণ্ঠ*। ২০১৮-১২-১২। সংগ্রহের তারিখ ২০২১-০২-২০।

উইকিমিডিয়া কমন্সে **গায়ে হলুদ** সংক্রান্ত মিডিয়া রয়েছে।
| যৌন অভিমুখিতা |
| --- |
|  |
| 
যৌন অভিমুখিতাসমূহ |
| * নিষ্কাম
* উভকাম
* বিপরীতকাম
* সমকাম
 |
| 
যৌনদ্বৈততা-বিহীন বিষয়শ্রেণী |
| * পুরুষাসক্তি ও স্ত্রী-আসক্তি
* সর্বকামিতা
* বহুকামিতা
* তৃতীয় লিঙ্গ
* টু-স্পিরিট
 |
| 
গবেষণা |
| * জীববিজ্ঞান
* স্ত্রীর যৌনতা (মানুষ)
* পুরুষের যৌনতা (মানুষ)
* জনসংখ্যাতত্ত্ব
* পরিবেশ
* অনবচ্ছেদ
* কিনজি মাপকাঠি
* ক্লাইনের ছক
* স্নায়ুবিজ্ঞান
* অ-বিষমকামী
* মনোবিজ্ঞান
* কুইয়ার বিদ্যা
* যৌনবিদ্যা
* যৌন অভিমুখিতা ও চিকিৎসাবিজ্ঞানের সময়রেখা
 |
| 
অ-মানব প্রাণী |
| * প্রাণীজগতে যৌনাচরণ
* প্রাণীজগতে অ-প্রজননীয় যৌন আচরণ
* প্রাণীদের মধ্যে সমকামী আচরণ (তালিকা)
 |
| * বিষয়শ্রেণী বিষয়শ্রেণী
 |
| * দে
* স
 |

নরওয়ের অসলো ইউনিভার্সিটির প্রাকৃতিক ইতিহাসবিষয়ক জাদুঘরের উদ্দ্যোগে **প্রকৃতি বিরুদ্ধ?** (against nature?) শিরোনামে একটি প্রদর্শনী হয়। এই প্রদর্শনী 'প্রাণীজগতে সমকামিতা' এর উপর ভিত্তি করে হয়। এই ধরনের প্রদর্শনী ছিল সেবারই প্রথম।

সেই প্রদর্শনীতে এমন অনেক প্রাণী, প্রাণীর ছবি দেখানো হয়, বিভিন্ন প্রজাতির মডেল রাখা হয় (যাদের মধ্যে সমকামিতার প্রবণতা আছে), অন্যান্য জিনিসের মধ্যে 'সাউদার্ন রাইট হোয়েল' (এক প্রজাতির তিমি) এবং জিরাফ যাদের মধ্যে সমকামী জোড়ি হিসেবে থাকতে দেখতে পাওয়া যায় তাদেরও রাখা হয়। আয়োজকরা জানান, *এই প্রদর্শনীর অনেকগুলো লক্ষ্যের মধ্যে একটি হল,সমকামিতা নিয়ে মানুষের মধ্যে যে বিভ্রান্তি আছে, তার অবসান ঘটানো..আমরা আশা করি, সমকামিতা নিয়ে বিখ্যাত যে বিতর্ক- ইহা প্রকৃতিবিরুদ্ধ, তাকে এখন থেকে আমরা খণ্ডন করতে পারব।* কানাডীয় জীববিজ্ঞানী ব্রুস বাগেমিল এবং মার্কিন জীববিজ্ঞানী জোয়ান রাফগার্ডেন এর কাজের উপর ভিত্তি করেই এই প্রদর্শনীর বিরাট অংশ প্রদর্শিত হয়েছে।

'নরওয়েজিয়ান আর্কাইভ, লাইব্রেরী এ্যান্ড মিউজিয়াম অথোরিটি' (নরওয়েজীয় ভাষায় সংক্ষেপে এবিএম) এই প্রদর্শনীটির জন্য অর্থায়ন করে, এই প্রতিষ্ঠানটি মিউজিয়াম, লাইব্রেরি এবং ঐতিহাসিক তথ্য সংরক্ষণাগারগুলোকে উৎসাহিত করে, বিতর্কিত এবং নিষিদ্ধ বিষয় নিয়ে গবেষণা করার জন্য। এ প্রদর্শনীটি ছিল সেই চ্যালেঞ্জের প্রতি সরাসরি উত্তর।

প্রদর্শনী চলেছিল সেপ্টেম্বর ২০০৬ থেকে ২০০৭ সালের আগস্ট পর্যন্ত। এটা যে জনগণের মাঝে খুব ভালোভাবে পৌছেছে, তা প্রমাণ হয় প্রতিদিনই মানুষের ভীড় হওয়া, বিশেষ করে পরিবার সহ যাওয়ার মাধ্যমে। অসলো, বারগেইন, ট্রন্ডহেইম, মাসট্রিক্ট (নেদারল্যান্ডস), জেনোভা (ইতালী) এবং স্টকহোম (সুইডেন) এ অনুষ্ঠান হিসেবে এটা দেখানো হয়। যাইহোক, খ্রিষ্টান ধার্মিক বিদ্বসমাজের দ্বারা এটা সমালোচিত হয়।

আরো দেখুন
---------

* এলজিবিটি প্রবেশদ্বার

* সমকামিতা দেখা যাওয়া স্তন্যপায়ী প্রাণিদের তালিকা
* জীববিজ্ঞান ও যৌন অভিমুখিতা
* এক্সকিউ২৮
* এইচ-ওয়াই এন্টিজেন
* জন্মসূত্রে ভ্রাতৃসম্পর্ক এবং পুরুষ যৌন অভিমুখিতা

তথ্যসূত্র
---------

1. ↑  Europe | Oslo gay animal show draws crowds. BBC News (2006-10-19). Retrieved on 2011-02-15.
2. ↑  Skalko, John। "Is Sodomy Against Nature? A Thomistic Appraisal"। *The Heythrop Journal*। **56**: 759–768। ডিওআই:10.1111/heyj.12246।

### নোটেশন

* অসলোতে 'প্রকৃতি বিরুদ্ধ?' প্রদর্শনী
* অসলো বিশ্ববিদ্যালয়ে প্রাকৃতিক ইতিহাস বিষয়ক জাদুঘর
বাঙালি টিপ পরা মেয়ে
 হিমাচল প্রদেশের কুল্লুতে বিন্দি পরা হিন্দু নারী৷
**টিপ** বাঙালি মেয়েদের একটি ঐতিহ্যবাহী প্রসাধনী। **বিন্দি** (সংস্কৃত বিন্দু শব্দ থেকে উৎপত্তি যার অর্থ ছোট কণা") বা **পোট্টু** ( তামিল: பொட்டு )   হল একধরনের ভারতীয় ধর্মীয় প্রসাধনী। টিপ একটি রঙিন আঠালো স্টিকার। অন্যদিকে বিন্দি হচ্ছে একটি বিন্দু বা ফোটা যা নারীরা কপালের দুই ভুরুর মাঝখানে পরিধান করে। ভারতীয় উপমহাদেশের হিন্দু, জৈন, বৌদ্ধ এবং শিখ নারীরা সাধারণত এই বিন্দি পরিধান করেন।

বিন্দি হল এক বা একাধিক রঙের উজ্জ্বল বিন্দু যা কপালের মাঝখানে ভ্রুর কাছাকাছি বা কপালের মাঝখানে প্রয়োগ করা হয়। ভারত, পাকিস্তান, বাংলাদেশ, নেপাল, ভুটান এবং শ্রীলংকার হিন্দুরা এই বিন্দি পরিধান করে।  দক্ষিণ-পূর্ব এশিয়ায় বালিনিজ, ফিলিপিনো, জাভানিজ, সুন্দানিজ, মালয়েশিয়ান, সিঙ্গাপুরিয়ান, ভিয়েতনামি এবং বার্মিজ অঞ্চলের হিন্দুদের মধ্যে বিন্দি পরিধানের রীতি আছে। টিপের অনুরূপ একটি চিহ্ন চীনে শিশুরা পরিধান করে। ভারতীয় উপমহাদেশ এবং দক্ষিণ-পূর্ব এশিয়ার মতো দেশে এই টিপ তৃতীয় নেত্র বা জ্ঞান নেত্রের চিহ্নস্বরূপ।  হিন্দু, বৌদ্ধ এবং জৈন ধর্মে বিন্দি অজ্ঞান চক্রের সাথে যুক্ত, এবং বিন্দু  তৃতীয় চক্ষু চক্র নামে পরিচিত। ধর্মীয় বিশ্বাস অনুসারে তৃতীয় নেত্র হল সেই বিন্দু যার চারপাশে মন্ডলা তৈরি হয়, যা মহাবিশ্বের প্রতিনিধিত্ব করে।   বৃহত্তর ভারতের বিভিন্ন অঞ্চলে বিন্দির ঐতিহাসিক ও সাংস্কৃতিক গুরুত্ব রয়েছে।  

বাঙালি মেয়েরা নীল, বাদামী, সাদা ও লাল রঙের টিপ পরতে পছন্দ করে এবং এ টিপ যেকোন আকৃতির হতে পারে। ঐতিহ্যবাহী বিন্দি জাফরানী রঙের হয়। প্রথমে এক চিমটি সিঁদুরের গুঁড়া আঙুলের ডগায় লাগিয়ে নিতে হয়, তারপর দুই ভুরু বা কপালের মাঝ বরাবর এই টিপ পরা হয়। লাক্ষা, চন্দন, 'আগুরু', মাইকা, 'কস্তুরি', কুমকুম (লাল হলুদ দিয়ে তৈরি) এবং সিঁদুরের মতো বিভিন্ন উপকরণ দিয়ে টিপ পরা হয় বা রঙ করা হয়। জাফরানের গুড়োর সঙ্গে 'কুসুম্বা' ফুল যোগ করেও টিপ তৈরি করা যেতে পারে। ঐতিহ্যগতভাবে টিপে একটি লাল বিন্দুর সাথে সবুজ রঙের মিশ্রণ থাকে।  বিন্দির রঙ বা আকার সীমাবদ্ধ বা নির্দিষ্ট নয়।

তথ্যসূত্র
---------

1. ↑
2. ↑  "History and Etymology for bindi"। Merriam-Webster। সংগ্রহের তারিখ ১৬ জানুয়ারি ২০২২। borrowed from Hindi *bindī*, literally, "dot, mark" (or a cognate Indo-Aryan word), going back to the Middle Indo-Aryan and Sanskrit stem *bindu-* "drop, spot," it’s worn by Sikhs, Buddhist, Jains and Hindus
3. ↑  "Bindi etymology" (English ভাষায়)। Etymologeek। সংগ্রহের তারিখ ১৬ জানুয়ারি ২০২২। English word bindi comes from Hindi बिंदी উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  Khanna 1979: p. 171
5. ↑  Xiaoou, Yu (১০ সেপ্টেম্বর ২০১৪)। "Guidelines for school entrance in ancient China"। ChinaCulture.org। সংগ্রহের তারিখ ১৬ ফেব্রুয়ারি ২০১৮।
6. ↑  Mercier (2007). p. 267.
7. ↑  Swami Ranganathananda (১৯৯১)। *Human Being in Depth: A Scientific Approach to Religion*। SUNY Press। পৃষ্ঠা 21। আইএসবিএন 0791406792।
8. ↑  Shakya, pp. 82–83
9. ↑  *Southeast Asia: A Historical Encyclopedia, from Angkor Wat to East Timor*, by Keat Gin Ooi p. 642
10. ↑  *Hindu-Buddhist Architecture in Southeast Asia* by Daigorō Chihara p. 226
11. ↑  Bahadur, Om Lata (১৯৯৬)। *The book of Hindu festivals and ceremonies* (3rd সংস্করণ)। UBS Publishers Distributors ltd.। পৃষ্ঠা 168। আইএসবিএন 81-86112-23-5।
12. ↑  Khadi and Village Industries Commission, Government of India
13. ↑  Parvesh Handa, "Home Beauty Clinic", Pustak Mahal, আইএসবিএন ৮১-২২৩-০০৯৯-৫
মালদ্বীপের একটি প্রবাল দ্বীপ
প্রবাল দ্বীপ হলো এমন এক প্রকার দ্বীপ যা প্রবাল ছাইভস্ম এবং এজাতীয় জৈব পদার্থ দিয়ে গঠিত হয়েছে। এগুলো গ্রীষ্মমণ্ডলীয় এবং উপ-গ্রীষ্মমণ্ডলীয় অঞ্চলে দেখা যায়, সাধারণত প্রবাল প্রাচীরের অংশ হিসাবে যা সমুদ্রের নিচে একটি বৃহত্তর অঞ্চল জুড়ে বিস্তৃত।

প্রবাল দ্বীপের প্রভাব ও গুরুত্ব
-------------------------------

সমুদ্রের তাপমাত্রা বৃদ্ধি, অ্যাসিডিটি বা দূষণের কারণে প্রবাল ব্লিচ করা।
জীববৈচিত্র্য রক্ষা ও মাছের জনসংখ্যার বৃদ্ধির জন্য প্রবাল গুরুত্বপূর্ণ, সুতরাং প্রবাল প্রাচীরগুলো রক্ষা করাও গুরুত্বপূর্ণ। প্রবাল প্রাচীরগুলো অ্যানথ্রোপোজেনিক প্রভাবের হুমকির মধ্যে রয়েছে, এর কয়েকটি ইতিমধ্যে বিশ্বব্যাপী বড় প্রভাব ফেলেছে।

সংস্থান
-------

বিশ্বের বেশিরভাগ প্রবাল দ্বীপপুঞ্জই প্রশান্ত মহাসাগরে অবস্থিত। আমেরিকার জারভিস, বাকের এবং হাওল্যান্ড দ্বীপপুঞ্জ প্রবাল দ্বীপের সুস্পষ্ট উদাহরণ। ভারতের লক্ষদ্বীপের কেন্দ্রশাসিত অঞ্চলটিতে ৩৯ টি প্রবাল দ্বীপপুঞ্জ এবং কয়েকটি ছোট দ্বীপ এবং ব্যাংক রয়েছে। এছাড়াও, কিরিবাতির অন্তর্গত কয়েকটি দ্বীপ প্রবাল দ্বীপ হিসাবে বিবেচিত হয়। মালদ্বীপেও প্রবাল দ্বীপ রয়েছে। সেন্টমার্টিন দ্বীপটি বাংলাদেশের একমাত্র প্রবাল দ্বীপ যা আয়তনে ৮ বর্গকিলোমিটার। থাইল্যান্ডের পাতায়া এবং কো সামিউয়ের কাছেও প্রবাল দ্বীপপুঞ্জ রয়েছে।

অনেক প্রবাল দ্বীপ সমুদ্রপৃষ্ঠের চেয়ে কম উচ্চতায় অবস্থান করছে। তাই এগুলো ঝড় এবং সমুদ্রপৃষ্ঠের উত্থানের হুমকিতে রয়েছে।

তথ্যসূত্র
---------

1. ↑  "coral island"। Encyclopædia Britannica। সংগ্রহের তারিখ ২০১২-১২-২৬।
2. ↑  SEBENS, KENNETH P. (ফেব্রুয়ারি ১৯৯৪)। "Biodiversity of Coral Reefs: What are We Losing and Why?"। *American Zoologist* (ইংরেজি ভাষায়)। **34** (1): 115–133। আইএসএসএন 0003-1569। ডিওআই:10.1093/icb/34.1.115।
3. ↑  Andréfouët, Serge; Guzman, Hector M. (২০০৫-০৩-০১)। "Coral reef distribution, status and geomorphology–biodiversity relationship in Kuna Yala (San Blas) archipelago, Caribbean Panama"। *Coral Reefs* (ইংরেজি ভাষায়)। **24** (1): 31–42। আইএসএসএন 0722-4028। ডিওআই:10.1007/s00338-004-0444-4।
কেনান ইবনে আল-রাবি (আরবি: كنانة ابن الربيع) সপ্তম শতাব্দীর আরবের একজন আরবীয় ইহুদি গোত্রনেতা, মুহাম্মদের বিরোধিতাকারী এবং কবি আল-রাবি ইবনে আবু আল-হকাকের পুত্র। ইবনে আল-রাবি বানু নাদিরের সাথে প্রথম মুসলিম সংঘর্ষের সময় নিহত হন।

জীবনী
-----

তার দুই ভাই ছিল - আল-রাবি এবং সাল্লাম। কথিত আছে কেনান প্রথমদিকে ইসলামে যেমন রীতি ছিল, তেমনই জেরুজালেমের পক্ষে মক্কার দিকে কিবলা বদল করার সময় মুহাম্মাদকে তা বাতিল করার করার আহ্বান জানিয়েছিল। বনু আল-নাদিরকে বহিষ্কারের পরে, তিনি এবং তাঁর পরিবার খাইবারে ফিরে গেলেন, যেখানে তারা কামুস নামে একটি দুর্গ অধিকার করেছিল।

ইবনে ইসহাক কেনান ইবনে আল-রাবি সম্পর্কে লিখেছেন,

> Kenana al-Rabi, who had the custody of the treasure of Banu Nadir, was brought to the apostle who asked him about it. He denied that he knew where it was. A Jew came (Tabari says "was brought"), to the apostle and said that he had seen Kenana going round a certain ruin every morning early. When the apostle said to Kenana, "Do you know that if we find you have it I shall kill you?" He said "Yes". The apostle gave orders that the ruin was to be excavated and some of the treasure was found. When he asked him about the rest he refused to produce it, so the apostle gave orders to al-Zubayr Al-Awwam, "Torture him until you extract what he has." So he kindled a fire with flint and steel on his chest until he was nearly dead. Then the apostle delivered him to Muhammad b. Maslama and he struck off his head, in revenge for his brother Mahmud
> 
> 

ইবনে ইসহাকের বর্ণনার পাশাপাশি আল-তাবারি লিখেছেন,

> The Prophet gave orders concerning Kenana to Zubayr, saying, ‘Torture him until you root out and extract what he has. So Zubayr kindled a fire on Kenana’s chest, twirling it with his firestick until Kenana was near death. Then the Messenger gave him to Maslamah, who beheaded him. -- Al-Tabari, Vol. 8, p. 122
> 
> 

আল-মোবারকপুরি বলেছেন যে আল-রাবি মুসলমানদের কাছ থেকে কোনও কিছু গোপন না করার জন্য মুহাম্মদ এবং খায়বারের মধ্যে চুক্তিবদ্ধ ছিল। চুক্তি লঙ্ঘনের দায়ে তাকে মৃত্যুদণ্ড দেওয়া হয়েছিল। মন্টগোমেরি ওয়াট এই দৃষ্টিভঙ্গিকে সমর্থন করেন যে, কোনকিছু গোপন করার দায়েই তার মৃত্যুদন্ড কার্যকর করা হয়েছিল। শিবলি নোমানি যুক্তি দেখান যে কেনানাকে হত্যা করা হয়েছিল কারণ তিনি মুহাম্মদ বিন মাসলামার ভাই মাহমুদকে হত্যা করেছিলো। যদিও নোমানি নিজেই এর সত্যতা নিয়ে সন্দিহান ছিলেন।
কেনানের মৃত্যুর পর খুব শীঘ্রই, মুহাম্মদ তার বিধবা স্ত্রী সাফিয়া বিনতে হুয়্যাকে তার বন্দী হিসাবে গ্রহণ করে।

আরও দেখুন
---------

তথ্যসূত্র
---------

1. ↑  *s.v.* «Khaybar», *The Encyclopedia of Islam* (L. Veccia Vaglieri).
2. ↑  Ibn Hisham. *Al-Sira al-Nabawiyya* (*The Life of The Prophet*). English translation in Guillame (1955), pp. 145–146
3. ↑  Mubarakpuri (1996), pg. 372
4. ↑  Watt (1956), pg. 218
5. ↑  Nomani, vol. II, pg. 173
অন্য ব্যবহারের জন্য দেশী (দ্ব্যর্থতা নিরসন) দেখুন।
ভারতীয় উপমহাদেশের একটি মানচিত্র, যেখানে ভারত, পাকিস্তান, নেপাল, ভুটান, বাংলাদেশ ও শ্রীলঙ্কাকে দেখানো হয়েছে, যেখান থেকে "দেশী"-দের উৎপত্তি।
**দেশী** (বিকল্প বানান: **দেশি**; বাংলা উচ্চারণ: [d̪eʃi]) দক্ষিণ এশিয়ার মানুষ, পণ্য, সংস্কৃতি এবং তাদের বিস্ফুরিত জনগণের জন্য ব্যবহৃত একটি শিথিল শব্দ, যা প্রাচীন সংস্কৃত শব্দ *দেশ* থেকে এসেছে এবং যার অর্থ "দেশ" বা "ভূমি"। শিথিল শব্দ হিসাবে দেশী হলো দেশ বা রাষ্ট্র বিষয়ক। যাইহোক, এটা প্রায়ই স্বীকার করে নিয়েছিল যে ভারত, বাংলাদেশ, পাকিস্তান, নেপাল, ভুটান ও শ্রীলঙ্কা হলো "দেশী দেশ" বা "দেশী সংস্কৃতির দেশ"।

ব্যুৎপত্তি
----------

দেশী সংস্কৃত শব্দ *দেশ* হতে এসেছে যায় অর্থ "দেশ" বা "ভূমি"। ইন্দো-আর্য ভাষাসমূহতে, *দেশ* বলতে অঞ্চল, রাজ্য, প্রদেশ বা দেশ (বাংলা শব্দ)-কে বুঝায়। বাংলা ভাষায় *"দেশি"* হলো নিজ দেশের উৎপন্ন বা নিজ দেশের বা স্থানীয় জাত, যেমন: দেশী মাছ, দেশি মলা প্রভৃতি।

ইতিহাস
------

মূল নিবন্ধসমূহ: বাংলাদেশের ইতিহাস, ভারতের ইতিহাস, পাকিস্তানের ইতিহাস, ভুটানের ইতিহাস, নেপালের ইতিহাস ও শ্রীলঙ্কার ইতিহাস
আরও তথ্যের জন্য দেখুন: দক্ষিণ এশিয়ার ভূ-রাজনৈতিক ইতিহাস

সংস্কৃতি
--------

### খাদ্য ও পানীয়

মূল নিবন্ধ: দেশী রন্ধনশৈলী
বাংলাদেশ, ভারত, পাকিস্তান, ভুটান, নেপাল ও শ্রীলঙ্কায় দেশী বলতে জাতীয় ও ঐতিহ্যবাহী খাবারগুলোকে বুঝানো হয়ে থাকে, তার একটি সাধারণ উদাহরণ হল- দেশী ঘি। দেশী ঘি ভারতীয় উপমহাদেশে ঐতিহ্যগতভাবে স্থানীয় পরিবেশে তৈরি করা হয়, যা খাবার তেলের বিকল্প হিসাবে ব্যবহার করে।

তথ্যসূত্র
---------

1. ↑  "দেশী"। english-bangla.com। সংগ্রহের তারিখ ২২ জুন ২০১৮।

বহিঃসংযোগ
---------
**আন-নুর মসজিদ** ( আরবি: مسجد النور ) মিশরের কায়রো এর অ্যাব্যাসিয়ার একটি মসজিদ। এটি পার্শ্ববর্তী অবস্থানের চিহ্নগুলি এবং নগরীর বৃহত্তম মসজিদগুলির মধ্যে একটি। একাধিক উদ্দেশ্যে বিভিন্ন হল রয়েছে। এটি পাশাপাশি সামাজিক কার্যক্রম এবং ক্রীড়া ইভেন্ট পরিচালনা করে। এছাড়া মসজিদে লাইব্রেরির মতো অন্যান্য সুবিধা রয়েছে।

ইতিহাস
------

মসজিদটি আনোয়ার সাদাতের রাষ্ট্রপতিত্বকালে শেখ হাফিজ সালামার নেতৃত্বে সালাফি সংগঠন আল-হিদায়াতুল ইসলামিয়াকে দেওয়া জমির উপর নির্মিত হয়েছিল। যদিও মসজিদটি আওকাফ মন্ত্রণালয়ের তত্ত্বাবধানে ছিল, তবে সালামা মসজিদের পুরোপুরি অধিকার পাওয়ার জন্য এটি প্রতিযোগিতা ও প্রতিবাদ করে যাচ্ছেন। 

### আরব বসন্ত

আরব বসন্তের সময়, পুলিশ স্বরাষ্ট্র মন্ত্রণালয়ের নীতি অনুসারে মসজিদটি ভালোভাবে রক্ষিত ছিল যা প্রধান মসজিদ এবং গীর্জার সামনে বিক্ষোভ জমায়েত করতে নিষেধ করেছিল। তবে কিছু সালাফি গ্রুপ মসজিদে যাওয়ার পথে বিক্ষোভ মিছিলটি করেছিলেন, প্রাক্তন রাষ্ট্রপতি হোসনি মোবারক মসজিদে যে পরিমাণ ব্যয় করেছিলেন তার প্রতিবাদ করে।

স্থাপত্য
--------

মসজিদটি নির্মাণ করেছিলেন মিশরীয় নির্মাণ সংস্থা আরব কন্ট্রাক্টররা। তাদের ওয়েবসাইট অনুসারে, এর আয়তন ৫,০০০ বর্গমিটার এবং গম্বুজটির উচ্চতা ৫৫ মিটারে পৌঁছেছে। মসজিদটিতে আন্তর্জাতিক সম্মেলনের জন্য কক্ষ, অতিথি ঘর এবং চিকিৎসা ক্লিনিক সহ বিভিন্ন উদ্দেশ্যে বিভিন্ন কক্ষ রয়েছে। এটি কোরআন মুখস্থ করার কেন্দ্র এবং চারুকলা ও হস্তশিল্পের কর্মশালাও প্রস্তুত করে।

আরও দেখুন
---------

* মসজিদের তালিকা
* আফ্রিকার মসজিদগুলির তালিকা
* মিশরে মসজিদের তালিকা
* মিশরে ইসলাম

তথ্যসূত্র
---------

1. 1 2  «مسجد النور» أنشأه السادات وضمه مبارك لـ«الأوقاف».. و«سلامة» يحاول استعادته بـ«القضاء». *Al-Masry Al-Youm*. Retrieved January 12, 2018.
2. ↑  عبد الله سامي ابراهيم. الإسلاميون والديمقراطية فى مصر - عصف ورميم. (2006). ktab INC. Chapter 8.
3. ↑  مسجد النور  ওয়েব্যাক মেশিনে আর্কাইভকৃত ৫ মার্চ ২০১৯ তারিখে. *Arab Contractors Official Website*. Retrieved January 12, 2018.

| * দে
* স
মিশরের মসজিদ |
| --- |
| Al-Azhar Mosque, Cairo | 
* আবু হাজ্জাজ মসজিদ
* আমর ইবনুল আস মসজিদ
* আকমার মসজিদ
* আরিফ বিল্লাহ মসজিদ
* আল-আজহার মসজিদ
* জুয়ুসি মসজিদ
* আকসুনকুর মসজিদ
* আল-হাকিম মসজিদ
* লুলুয়া মসজিদ
* আল-হুসেন মসজিদ
* ইবনে তুলুন মসজিদ
* মুহাম্মাদ আলী মসজিদ
* আবু আল-আব্বাস আল-মুরসি মসজিদ
* আর রিফায়ী মসজিদ
* জামাল আবদেল নাসের মসজিদ
* সাইয়েদা আয়েশা মসজিদ
* রাবাআ আল-আদাওইয়া মসজিদ
* Salar and Sangar al-Gawali Mosque
* al-Salih Tala'i Mosque
* Sultan Hassan Mosque
* Qala'un Mosque
* Sidi Arif Mosque

 | Flag of Egypt |
| 
* মিশরের মসজিদ
* মিশরে ইসলাম

 |
**প্রিন্স অফ ওয়েলস বেকারি** বাংলাদেশের ঢাকায় অবস্থিত একটি ঐতিহাসিক বেকারি। এটি ঢাকার অন্যতম প্রাচীন চলমান বেকারি।

ইতিহাস
------

প্রিন্স অফ ওয়েলস বেকারি ১৮৫০ সালে গ্রেট ব্রিটেনের ওয়েলসের একজন ব্যক্তি ঢাকায় প্রতিষ্ঠা করেছিলেন। মূল মালিক ভারত বিভাজনের কিছুপূর্বে ব্রিটেনে চলে যান। বেকারিটি পুরান ঢাকার লক্ষ্মী বাজারে অবস্থিত। আসল মালিক চলে যাওয়ার পর বেকারি এবং সংশ্লিষ্ট চত্বরটি একজন প্রাক্তন কর্মচারী শেখ বুদ্ধু মিয়া কিনে নিয়েছিলেন, তারপর যিনি বেকারিটি চালিয়ে যান। বেকারিতে শেখ বুদ্ধু মিয়ার পরিবারের তিন প্রজন্মের মালিকানা রয়েছে। বেকারিটি ঢাকায় প্রথম বিবাহের কেক এবং ক্রিসমাস কেক তৈরি করেছিল। বেকারিটি একশ বছরের পুরানো সরঞ্জামগুলির সাথে একটি ঐতিহ্যবাহী পদ্ধতিতে খাবার প্রস্তুত করে। এর ক্রিসমাস কেক পুরাতন ঢাকার একটি ঐতিহ্যবাহী ক্রিসমাস পণ্য। বেকারিতে ইংরেজ রাজতন্ত্রের প্রতিকৃতি ছিল। বেকারিটির উৎপাদন সাম্প্রতিক বছরগুলিতে হ্রাস পেয়েছে এবং এখন এটি একটি মিষ্টান্নের দোকান।

তথ্যসূত্র
---------

1. ↑  "Prince of Wales: Dhaka's oldest bakery"। *The Daily Star* (ইংরেজি ভাষায়)। ২৮ ডিসেম্বর ২০১৬। সংগ্রহের তারিখ ৭ জানুয়ারি ২০১৮।
2. ↑  "FOR THE SWEET TOOTHED"। *The Daily Star* (ইংরেজি ভাষায়)। ৩ জানুয়ারি ২০১৫। সংগ্রহের তারিখ ৭ জানুয়ারি ২০১৮।
3. ↑  "Prince of Wales: Dhaka's oldest bakery"। *The Daily Star* (ইংরেজি ভাষায়)। ২৮ ডিসেম্বর ২০১৬। সংগ্রহের তারিখ ৭ জানুয়ারি ২০১৮।
4. ↑  "The Old Baker's Tale"। *The Daily Star* (ইংরেজি ভাষায়)। ৩০ অক্টোবর ২০১৫। সংগ্রহের তারিখ ৭ জানুয়ারি ২০১৮।
5. ↑  "Christmas for all"। *The Daily Star* (ইংরেজি ভাষায়)। ২৩ ডিসেম্বর ২০১৬। সংগ্রহের তারিখ ৭ জানুয়ারি ২০১৮।
6. ↑  "Christmas Delights"। *The Daily Star* (ইংরেজি ভাষায়)। ২৫ ডিসেম্বর ২০১৫। সংগ্রহের তারিখ ৭ জানুয়ারি ২০১৮।
7. ↑  Amin, Aasha Mehreen; Karim, Elita। "A Low-key Christmas Celebration"। *archive.thedailystar.net*। ৮ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৮।
একটি হার্ডওয়্যার
ডিজিটাল ইলেক্ট্রনিক্সগুলোতে বিশেষ করে কম্পিউটারে, একটি হার্ডওয়ার রেজিষ্টার ডেটা বিট এমনভাবে সংরক্ষণ করে যাতে সিস্টেম সেটা একই সাথে সব বিটগুলো পড়তে এবং লিখতে পারে।

কার্যকারিতা
-----------

হার্ডওয়ার রেজিষ্টারের গতানুগতিক ব্যবহার হল

* বিভিন্ন বৈশিষ্ট্য সাজানো এবং শুরু করা, বিশেষত চালু হওয়ার সময়
* স্টোরেজের সংঘর্ষরোধএ যেমন গ্রাফিক্স কার্ডের জন্য ভিডিও স্মৃতি
* বিভিন্ন রকম ইনপুট/আউটপুটে
* অবস্থার প্রতিবেদনদানে যেমন কোন হার্ডওয়ার অংশে বিশেষ কিছু ঘটেছে কিনা।)

রেজিষ্টারের ভিন্নতা
-------------------

একটি কেন্দ্রীয় প্রক্রিয়াকরন অংশের মধ্যস্থিত হার্ডওয়্যার রেজিষ্টারগুলোকে প্রসেসর রেজিষ্টার বলে।

স্ট্রোব রেজিষ্টারগুলোর একই সাধারণ বৈশিষ্ট্য থাকে যেমনটা সাধারণ হার্ডওয়ার রেজিষ্টারের থাকে। কিন্তু ডেটা সংরক্ষণের বদলে তারা একটি ক্রিয়াকে সক্রিয় করে প্রতিবার যখন তাদের লেখা হয় (খুব কমই পড়া হয়)। এগুলো সংকেতের একটি মাধ্যম।

রেজিষ্টারগুলোকে মাপা হয় তাদের মধ্যে জমা করা বিটের সংখ্যা দ্বারা উদাহরনসরূপ: একটি "৮ বিটের রেজিষ্টার" বা "৩২ বিটের রেজিষ্টার"

নকশাপ্রণয়নকারীরা রেজিষ্টারকে ব্যবহার করতে পারে বিভিন্নভাবে সেটা হতে পারে:

* ফাইল রেজিস্টার
* এসর‍্যাম মানদন্ড হিসেবে
* স্বতন্ত্র ফ্লিপ-ফ্লপ
* উচ্চগতি সম্পন্ন কোর স্মৃতি।

আরো যোগ করা যায় যে, যে সমস্ত রেজিষ্টার সফটওয়ার দিয়ে পড়া ও লেখা যায় তার কথা। অনেক চিপেরই অভ্যন্তরিন মাইক্রোআর্কিটেকচারাল রেজিষ্টার আছে। যেগুলো ব্যবহার করা হয় যন্ত্রাংশ এবং পাইপলাইনের অবস্থা জানার জন্য যেমন রেজিষ্টার করা স্মৃতি।

মানদন্ড
-------

SPIRIT IP-XACT এবং DITA SIDSC XML মেমোরি-ম্যাপড রেজিষ্টারের জন্য এক্সএমএলের মানদন্ডের ফরম্যাটগুলো সংজ্ঞায়িত করে ।

আরও দেখুন
---------

* রেজিস্টার স্থানান্তর স্তর (আরটিওল)
* ইনপুট/আউটপুট বেস অ্যাড্রেস

তথ্যসূত্র
---------

1. ↑  
Bose, Sanjay K. (২০০৭)। *Hardware And Software Of Personal Computers*। New Age International। পৃষ্ঠা 54। আইএসবিএন 9788122403039। সংগ্রহের তারিখ ২০১২-০৯-১০। Once the INS 8250 has been properly initialized, we should make proper use of the Modem Status register (MSR), Line Status register (LSR) and the Interrupt Identification register (IIR) for controlling the device during actual operation.
**ক্রান্তীয় বাস্তুবিদ্যা** হলো ক্রান্তীয় অঞ্চলের সমস্ত দিকগুলির অধ্যয়ন, যা নিরক্ষীয় অঞ্চলের উভয় পাশের প্রায় ২৩.৫ ডিগ্রি পাওয়া যায়। উল্লেখযোগ্য গ্রীষ্মমন্ডলীয় বাস্তুতন্ত্রের মধ্যে রয়েছে অ্যামেজোনিয়া, আফ্রিকা এবং দক্ষিণ পূর্ব এশিয়ার রেইন ফরেস্ট, সাভানা ঘাসভূমি এবং প্রবাল প্রাচীর। নিরক্ষীয় অঞ্চলের উভয় উত্তর ও দক্ষিণে ২৩.৫ ডিগ্রি করে যে দুটি দাগ দেখা যায় সেই দুটিকে যথাক্রমে কর্কটক্রান্তি ও মকরক্রান্তি রেখা বলে। ক্রান্তীয় জলবায়ু গরম, আর্দ্র আবহাওয়া এবং সারা বছর বৃষ্টিপাতের অভিজ্ঞতা অর্জন করে। যদিও অনেকে অঞ্চলটিকে কেবলমাত্র রেইন ফরেস্টের সাথে সংযুক্ত করতে পারেন, তবে গ্রীষ্মমণ্ডলীয় অঞ্চলে রয়েছে বিস্তৃত বিভিন্ন বাস্তুতন্ত্র যা বৈচিত্র্যময় জীববৈচিত্র্যের এক বিশাল সম্পদকে গর্ব করে, বহিরাগত প্রাণী প্রজাতি থেকে কদাচিৎ-উদ্ভিদও এর মধ্যে রয়েছে। ক্রান্তীয় বাস্তুবিদ্যাটি প্রাথমিক ইংরেজি প্রকৃতিবিদদের কাজ দিয়ে শুরু হয়েছিল এবং অবশেষে এই ক্রান্তীয় অঞ্চলগুলিতে এই বিদেশী ল্যান্ডস্কেপগুলি অনুসন্ধান ও ডকুমেন্ট করার জন্য নিবেদিত হয়ে গবেষণা কেন্দ্রগুলি প্রতিষ্ঠা করা হয়েছিল। এই জলবায়ু অঞ্চলটি পরিবেশবিজ্ঞানীদের বিভিন্ন উপায়ে সমৃদ্ধ জীববৈচিত্র্য থেকে শুরু করে বিস্তৃত ভূখণ্ড পর্যন্ত মানুষের অবিচ্ছিন্ন গবেষণা পরিচালনা করে।

উৎপত্তি
-------

ক্রান্তীয় বাস্তুবিদ্যার মূলগুলো ১৯ শতকের শেষের দিকে এবং ২০ শতকের গোড়ার দিকে ইউরোপীয় প্রকৃতিবিদদের ভ্রমণে সন্ধান পাওয়া যায়। আলেকজান্ডার ভন হাম্বলড্ট, টমাস বেল্ট, হেনরি ওয়াল্টার বেটস এমনকি চার্লস ডারউইনের মতো প্রাথমিক পরিবেশবিদ হিসাবে বিবেচিত পুরুষরা গ্রীষ্মমন্ডলীয় স্থানে যাত্রা করেছিলেন এবং তারা যে বিদেশী উদ্ভিদ এবং প্রাণীজগতের মুখোমুখি হয়েছিল সে সম্পর্কে ব্যাপকভাবে লিখেছিলেন। যদিও অনেক প্রকৃতিবিদ কেবল গ্রীষ্মমণ্ডলের বহিরাগত প্রকৃতির প্রতি আকৃষ্ট হন। যাই হোক না কেন, এই প্রাথমিক গবেষণাগুলি এবং পরবর্তী লেখাগুলি তাদের কাছ থেকে পাওয়া ক্রান্তীয় বাস্তুবিদ্যার প্রাথমিক কাজের অনেকগুলি অংশ নিয়ে থাকে এবং অন্যান্য প্রকৃতিবিদদের মধ্যে ক্রান্তীয় অঞ্চলে আরও আগ্রহের জন্ম দেয়।

তথ্যসূত্র
---------

1. ↑  Grove, Richard (Richard H. ) (১৯৯৭)। *Green imperialism : colonial expansion, tropical island Edens, and the orgins of environmentalism, 1600-1860*। Library Genesis। Cambridge [England] ; New York, NY : Cambridge University Press। আইএসবিএন 978-0-521-56513-4।
**কালকা নদীর যুদ্ধ** (রুশ: Битва на реке Калке *বিতভা না রিয়েকিয়ে কালকিয়ে*; ইউক্রেনীয়: Битва на річці Калка *বিতভা না রিচশি কালকা*) জেবে ও সুবুতাইয়ের নেতৃত্বাধীন মোঙ্গল সাম্রাজ্যের সৈন্যবাহিনী এবং কিয়েভ ও গ্যালিসিয়াসহ বেশ কয়েকটি রুশ রাজ্যের সম্মিলিত সৈন্যবাহিনীর মধ্যে সংঘটিত হয়। সম্মিলিত রুশ বাহিনীর নেতৃত্ব দিয়েছিলেন যৌথভাবে মাস্তিস্লাভ দ্য বোল্ড এবং তৃতীয় মাস্তিস্লাভ। যুদ্ধটি ১২২৩ সালের ৩১ মে বর্তমান ইউক্রেনের দনেতস্ক প্রদেশের কালকা নদীর তীরে সংঘটিত হয় এবং যুদ্ধটিতে মোঙ্গলরা সম্পূর্ণরূপে বিজয়ী হয়।

মধ্য এশিয়ায় মোঙ্গল আক্রমণ এবং খাওয়ারেজমীয় সাম্রাজ্যের পতনের পর সেনাপতি জেবে ও সুবুতাইয়ের নেতৃত্বে একটি মোঙ্গল বাহিনী ইরাক-ই-আজমের দিকে অগ্রসর হয়। জেবে ককেশাস হয়ে মূল বাহিনীতে প্রত্যাবর্তনের আগে কয়েক বছর তাঁর বিজয়াভিযান চালিয়ে যাওয়ার জন্য মোঙ্গল সম্রাট চেঙ্গিস খানের কাছে অনুমতি প্রার্থনা করেন। চেঙ্গিসের উত্তরের অপেক্ষায় থাকাকালে সেনাপতিদ্বয় জর্জিয়া আক্রমণ করেন এবং রাজ্যটির রাজাকে হত্যা করেন। চেঙ্গিস তাঁদের অভিযান চালিয়ে যাওয়ার অনুমতি প্রদান করেন। এরপর তাঁরা ককেশাসের উপজাতিদের একটি সম্মিলিত জোটকে পরাজিত করেন এবং তারপর কিউমানদের পরাজিত করেন। কিউমানদের খান তাঁর জামাতা গ্যালিসিয়া-ভোলহিনিয়ার মাস্তিস্লাভ দ্য বোল্ডের দরবারে আশ্রয় নেন এবং মোঙ্গলদের বিরুদ্ধে যুদ্ধে তাঁকে সাহায্য করতে রাজি করান। মাস্তিস্লাভ দ্য বোল্ড মোঙ্গল আক্রমণ প্রতিহত করার জন্য বিভিন্ন রুশ রাজ্যের সমন্বয়ে একটি মিত্রজোট গঠন করে।

সম্মিলিত রুশ বাহিনী প্রথমে মোঙ্গল বাহিনীর একাংশকে পরাজিত করে। মোঙ্গলরা যুদ্ধকৌশলের অংশ হিসেবে কয়েক দিন যাবৎ পশ্চাৎপসরণের অভিনয় করে এবং তাদের পশ্চাদ্ধাবনকারী রুশ বাহিনী কয়েক ভাগে বিভক্ত হয়ে পড়ে। মোঙ্গলরা কালকা নদীর তীরে থামে এবং যুদ্ধের জন্য প্রস্তুত হয়। মাস্তিস্লাভ দ্য বোল্ড ও তাঁর কিউমান মিত্ররা অবশিষ্ট বাহিনীর জন্য অপেক্ষা না করেই মোঙ্গলদের আক্রমণ করেন ও পরাজিত হন। এর ফলে সৃষ্ট অরাজক পরিস্থিতিতে আরো কয়েকটি রুশ রাজ্যের সৈন্যবাহিনী পরাজিত হয়। কিয়েভের তৃতীয় মাস্তিস্লাভ একটি সুরক্ষিত শিবিরে প্রত্যাবর্তন করতে বাধ্য হন। তিন দিন মোঙ্গলদের প্রতিরোধ করার পর তিনি তাঁর নিজের লোকেদের সুরক্ষার প্রতিশ্রুতির বিনিময়ে আত্মসমর্পণ করেন। কিন্তু আত্মসমর্পণ করার পরপরই মোঙ্গলরা তৃতীয় মাস্তিস্লাভ ও তাঁর লোকেদের হত্যা করে। মাস্তিস্লাভ দ্য বোল্ড পালিয়ে যান, আর মোঙ্গলরাও এশিয়ায় ফিরে গিয়ে চেঙ্গিস খানের সঙ্গে যোগ দেয়।

আরও দেখুন
---------

তথ্যসূত্র
---------

1. ↑  de Hartog, *Genghis Khan: Conqueror of the World*, p. 118.
2. ↑  Gabriel, *Subotai The Valiant: Genghis Khan's Greatest General*, pp. 100–01.
**স্বর্ণলতা** একটি পরজীবী উদ্ভিদ। কোন পাতা নেই, লতাই এর দেহ কাণ্ড মূল সব। লতা হতেই বংশ বিস্তার করে। সোনালী রং এর চিকন লতার মত বলে এইরূপ নামকরণ। ঔষধি গুন আছে। অনেক ক্ষেত্রে আশ্রয় দাতা গাছের মৃত্যু ঘটিয়ে থাকে।

বিশ্বের নাতিশীতোষ্ণ এবং গ্রীষ্মমণ্ডলীয় অঞ্চল জুড়ে এই প্রজাতিটি পাওয়া যায়, উপক্রান্তীয় এবং গ্রীষ্মমণ্ডলীয় অঞ্চলে সর্বাধিক প্রজাতির বৈচিত্র্য রয়েছে; শীতল নাতিশীতোষ্ণ জলবায়ুতে এটি বিরল হয়ে যায়, মাত্র চারটি প্রজাতি উত্তর ইউরোপে দেখা যায়।

প্রাপ্তিস্থান
-------------

বাংলাদেশের প্রায় সর্বত্রই, বিশেষ করে গ্রামাঞ্চলে, পাওয়া যায়।

ব্যবহার
-------

উদ্ভিদের পুরো অংশই বিষাক্ত।[*মৌলিক গবেষণা?*] এটি প্রজনন ক্ষমতারোধি, বমন সৃজক, গর্ভপাতক।[]

হলদে-সোনালি রঙের পরজীবী উদ্ভিদ স্বর্ণলতা। গ্রামগঞ্জে এটি শূন্যলতা বা অলোকলতা নামেও পরিচিত। এই লতা নরম, সরু ও মূল-পাতাবিহীন। ছোট ও মাঝারি উচ্চতার গাছে জড়িয়ে থাকতে দেখা যায় এ লতা।

এই লতার হাস্টেরিয়াম(Haustorium) নামক চোষক অঙ্গ থাকে। চোষক অঙ্গের মাধ্যমে এটি পোষক উদ্ভিদ থেকে পুষ্টি উপাদান গ্রহণ করে। এটি একবর্ষজীবী লতা। আমাদের দেশে কয়েকটি প্রজাতি আছে। এ লতা অনেক শাখা লতা তৈরি করে পুরো গাছ জড়িয়ে ফেলে খুব কম সময়ে। ফুল থেকে ফল হয়। বীজ থেকে বংশবৃদ্ধি ঘটে। বাংলাদেশসহ পৃথিবীর উষ্ণমণ্ডলীয় এলাকার আদিবাসীদের কাছে লতাটি লোকজ চিকিৎসায় ব্যবহৃত হয়।

স্বর্ণলতার রয়েছে নানা ওষধি। এটি বায়ুনাশক ও পেটব্যথায় কার্যকর। জন্মনিরোধক ও কৃমিনাশক হিসেবে কাজ করে থাকে। স্বর্ণলতার নির্যাস পেটফাঁপা ও কোষ্ঠকাঠিন্যে দারুণ উপকারী।

আয়ুর্বেদ চিকিৎসায় স্বর্ণলতা ওষুধ হিসেবে ব্যবহার হয়ে আসছে। প্রাচীন ভারতীয় চিকিৎসায় একে রক্তদুষ্টিনাশক, পিত্ত ও কফনাশক, বিরেচক, বায়ুনাশক, কৃমিনাশক, খোসপাঁচড়া নিবারণকারী হিসাবে দেখা যায়।

পৃথিবীর বিভিন্ন দেশে হাড়ের চিকিৎসা, জন্ডিস, রক্তচাপ, ডায়াবেটিস, যকৃতের রোগ, চুলকানি, শ্বাসকষ্ট, ক্যান্সার ইত্যাদি কঠিন রোগ নিরাময়ে স্বর্ণলতার ব্যবহার সম্পর্কে জানা যায়। বর্তমান গবেষণায় অ্যান্টিঅক্সিডেন্ট হিসাবে এটি অন্যতম বলে বিবেচিত হয়েছে।

চলুন জেনে নিই স্বর্ণলতার কিছু ওষধি গুণ-

অরুচি ভাব দূর হয়
কারও মুখে অরুচি দেখা দিলে বা খেতে ইচ্ছা না করলে স্বর্ণলতা সিদ্ধ করে সেই পানি সেবন করলে অরুচি ভাব কেটে যায়।

মুখের ঘা সারাতে
মুখে ঘা হলে স্বর্ণলতা সিদ্ধ করে সেই পানি দিয়ে কুলকুচো করলে ঘা দ্রুত ভালো হয়।

বায়ুনাশে সমস্যা হলে
পেটের বায়ুনাশে সমস্যা দেখা দিলে স্বর্ণলতার বীজ চূর্ণ করে খেলে উপকার পাওয়া যায়।

কৃমি ভালো হয়
স্বর্ণলতা গাছ থেকে বীজ সংগ্রহ করে সেই বীজ চূর্ণ করে খেলে কৃমি ভালো হয়।

ক্ষত দ্রুত ভালো হয়
ক্ষতে স্থানে স্বর্ণলতা পিষে প্রলেপ দিলে ক্ষত দ্রুত ভালো হয়।

জন্ডিস ভালো হয়
প্রথমে স্বর্ণলতা সংগ্রহ করে থেঁতো করতে হবে। এবার থেঁতো করে সেবন করলে জন্ডিস রোগ ভালো হয়।

তথ্যসূত্র
---------

1. ↑  Costea, M. (২০০৭)। "Digital Atlas of *Cuscuta* (Convolvulaceae)"। Ontario, Canada: Wilfrid Laurier University Herbarium। ২০১৮-০৪-০৪ তারিখে মূল থেকে আর্কাইভ করা. Cuscuta has a major role in ayurveda also. Cuscuta is a traditional medicine in China, India, etc. উদ্ধৃতি টেমপ্লেট ইংরেজি প্যারামিটার ব্যবহার করেছে (link)
*Phaethon aethereus*
লালঠোঁটি বিষুবীয়া (*Phaethon aethereus*) হলো একটি গ্রীষ্মমণ্ডলীয় বিষুবীয়া পাখি, গ্রীষ্মমণ্ডলীয় মহাসাগরের সাথে ঘনিষ্ঠভাবে সম্পর্কিত তিনটি সামুদ্রিক পাখিপ্রজাতির মধ্যে একটি এবং এটি বোটসওয়াইন পাখি নামেও পরিচিত।

Red-tailed tropicbird at Midway Atoll

আচরণ
----

সমুদ্রের উপর দিয়ে উড়ে যাওয়ার সময় লালঠোঁট বিষুবীয়া ৪৪ কিলোমিটার প্রতি ঘণ্টা (২৭ মা/ঘ) গতিতে উড়তে পারে সমুদ্রের নূন্যতম ৩০ মিটার (১০০ ফু) ওপর দিয়ে ভ্রমণ করছে। এরা দাঁড়াতে পারে না এবং হাঁটায়ও পারদর্শী নয়। এদের পালকগুলো জলরোধী এবং পানিতে অডুবনীয়।

মানুষের সাথে সম্পর্ক
--------------------

বার্মুডায় আদিবাসী নয় এমন একটি পাখি লালঠোঁটি বিষুবীয়ার ছবি বারমুডিয়ান ৫০ ডলারে ছাপানোকে একটি ত্রুটি বা ভুল হিসেবে দেখানো হয়েছিল এবং পরবর্তীতে বারমুডায় পাওয়া যায় এমন একটি সাদা-লেজযুক্ত ট্রপিকবার্ড দ্বারা ২০১২ সালে প্রতিস্থাপন করা হয়েছিল।

তথ্যসূত্র
---------

1. ↑  BirdLife International (২০১৬)। "*Phaethon aethereus*"। *The IUCN Red List of Threatened Species*। **2016**: e.T22696637A93575425। ডিওআই:10.2305/IUCN.UK.2016-3.RLTS.T22696637A93575425.en।
2. ↑  Nellis, David W. (২০০১)। *Common Coastal Birds of Florida and the Caribbean*। Sarasota, Florida: Pineapple Press, Inc.। পৃষ্ঠা 83–84। আইএসবিএন 978-1-56164-191-8।
3. ↑  Johnson, Karen (১৮ ফেব্রুয়ারি ২০১৩)। "Canada's new banknotes strike some as loonie"অর্থের বিনিময়ে সদস্যতা প্রয়োজন। *The Wall Street Journal*।